
DR 30.7.2018                                                               27                    

 
Jangan kita hanya bercakap tetapi kita buktikan kepada rakyat tetapi apa yang kita 

lihat pada ketika ini tidak ada apa yang kita hendak harapkan. Saya kagum dengan janji-janji 
manis daripada Kerajaan Pakatan Harapan tetapi mereka akan berdepan dengan satu 
cabaran yang besar untuk memenuhinya. Pada masa yang sama, saya cukup bimbang 
tentang kemantapan dan juga kemapanan fiskal negara yang boleh tergugat dengan janji 
mereka. Ia boleh tergugatkan di satu pihak, Pakatan Harapan menghapuskan GST yang 
menyebabkan kerajaan akan kehilangan sebanyak RM44 bilion ataupun 18 peratus daripada 
jumlah hasil.  

Walaupun ia digantikan kepada SST seperti tahun 2014, kita hanya berkepunyaan 
memungut sebanyak RM17 bilion sahaja iaitu kita kekurangan hasil sebanyak RM28 bilion. 
Dari satu pihak, kerajaan akan memperkenalkan pula Skim Subsidi Minyak. Pelaksanaan 
skim ini akan menambahkan perbelanjaan kerajaan yang mana ia akan ditampung oleh hasil 
kerajaan yang telah berkurang. Sama ada perbuatan ataupun dasar ini sebenarnya adil 
kepada rakyat-rakyat kampung yang kurang berada. 

Pada masa yang sama, kerajaan akan menghapuskan pula hutang peneroka 
FELDA. Kita pun hendak tahu berapa sebenarnya jumlah hutang peneroka ini? Sama ada 
kerajaan berkeupayaan untuk menampungnya, dan bagaimanakah caranya untuk Kerajaan 
Pakatan Harapan hendak mengekalkan kedudukan fiskal yang kita buat begitu prudent dan 
mampan di mana kita unjurkan 2.8 peratus atau lebih rendah lagi. Berkemampuankah 
Kerajaan Pakatan Harapan dengan berbagai-bagai dasar yang cukup mencengkam pada 
ketika ini?  

Sebagai maklum balas awal, saya mendapati ini ialah satu daripada tulisan yang 
saya baca. Disebut sini, dengan izin Tuan Yang di-Pertua, thing doesn't seem to be moving 
on the ground sejak 9 Mei yang lalu, yang bergerak hanyalah kos sara hidup yang meningkat, 
pendapatan kita yang menurun kerana harga getah dan minyak yang turun, merosot dan juga 
pembuangan kerja pekerja-pekerja yang begitu ramai sekali oleh Kerajaan Pakatan Harapan.  

Jelas sekali, kehidupan rakyat semakin bertambah sukar dan susah kerana mereka 
dihimpit oleh tiga serangkai iaitu kenaikan kos sara hidup, pendapatan kita yang merosot dan 
juga banyak daripada mereka yang kehilangan pekerjaan. Inilah sebenarnya balasan... 

Dato’ Rosol bin Wahid [Hulu Terengganu]: Minta laluan Yang Berhormat. 

Datuk Seri Haji Ahmad bin Hamzah [Jasin]: ...Atau hadiah yang diterima oleh 
rakyat di atas budi baik mereka... 

Dato’ Rosol bin Wahid [Hulu Terengganu]: Minta laluan. 

Datuk Seri Haji Ahmad bin Hamzah [Jasin]: Mengundi... 

Timbalan Yang di-Pertua [Tuan Nga Kor Ming]: Yang Berhormat Hulu 
Terengganu minta mencelah, adakah Yang Berhormat benarkan?  

Dato’ Rosol bin Wahid [Hulu Terengganu]: Belakang. Belakang. 

Timbalan Yang di-Pertua [Tuan Nga Kor Ming]: Di belakang.  

Dato’ Rosol bin Wahid [Hulu Terengganu]: Boleh?  

Datuk Seri Haji Ahmad bin Hamzah [Jasin]: Oh! Saya pun masa sedikit sahaja. 
Sedikit sahaja ya. 

Timbalan Yang di-Pertua [Tuan Nga Kor Ming]: Maka Yang Berhormat Hulu 
Terengganu, ringkas, ringkaskan. 

Dato’ Rosol bin Wahid [Hulu Terengganu]: Terima kasih Yang Berhormat Jasin. 
Yang Berhormat Jasin ada mengatakan tadi Tuan Yang di-Pertua bahawa kos sara hidup 
meningkat dan juga hasil masuk atau komoditi menurun. Apakah ini kesan daripada 
kenyataan-kenyataan dibuat oleh kerajaan ataupun pihak Menteri yang mendorong para 
pelabur dan juga mereka yang ingin datang ke Malaysia menarik balik pelaburan mereka 
menyebabkan kos sara hidup ataupun had komoditi kita menurun? Mohon penjelasan Tuan 
Yang di-Pertua. 

 

 



Jangan kita hanya bercakap tetapi kita buktikan kepada rakyat tetapi apa yang kita. lihat pada ketika ini tidak ada apa yang kita hendak harapkan. Saya kagum dengan janji-janji manis daripada Kerajaan Pakatan Harapan tetapi mereka akan berdepan dengan satu cabaran yang besar untuk memenuhinya. Pada masa yang sama, saya cukup bimbang tentang kemantapan dan juga kemapanan fiskal negara yang boleh tergugat dengan janji mereka. Ia boleh tergugatkan di satu pihak, Pakatan Harapan menghapuskan GST yang menyebabkan kerajaan akan kehilangan sebanyak RM44 bilion ataupun 18 peratus daripada jumlah hasil. Walaupun ia digantikan kepada SST seperti tahun 2014, kita hanya berkepunyaan memungut sebanyak RM17 bilion sahaja iaitu kita kekurangan hasil sebanyak RM28 bilion. Dari satu pihak, kerajaan akan memperkenalkan pula Skim Subsidi Minyak. Pelaksanaan skim ini akan menambahkan perbelanjaan kerajaan yang mana ia akan ditampung oleh hasil kerajaan yang telah berkurang. Sama ada perbuatan ataupun dasar ini sebenarnya adil kepada rakyat-rakyat kampung yang kurang berada. Pada masa yang sama, kerajaan akan menghapuskan pula hutang peneroka FELDA. Kita pun hendak tahu berapa sebenarnya jumlah hutang peneroka ini? Sama ada kerajaan berkeupayaan untuk menampungnya, dan bagaimanakah caranya untuk Kerajaan Pakatan Harapan hendak mengekalkan kedudukan fiskal yang kita buat begitu prudent dan mampan di mana kita unjurkan 2.8 peratus atau lebih rendah lagi. Berkemampuankah Kerajaan Pakatan Harapan dengan berbagai-bagai dasar yang cukup mencengkam pada ketika ini?. Sebagai maklum balas awal, saya mendapati ini ialah satu daripada tulisan yang saya baca. Disebut sini, dengan izin Tuan Yang di-Pertua, thing doesn't seem to be moving on the ground sejak 9 Mei yang lalu, yang bergerak hanyalah kos sara hidup yang meningkat, pendapatan kita yang menurun kerana harga getah dan minyak yang turun, merosot dan juga pembuangan kerja pekerja-pekerja yang begitu ramai sekali oleh Kerajaan Pakatan Harapan. Jelas sekali, kehidupan rakyat semakin bertambah sukar dan susah kerana mereka dihimpit oleh tiga serangkai iaitu kenaikan kos sara hidup, pendapatan kita yang merosot dan juga banyak daripada mereka yang kehilangan pekerjaan. Inilah sebenarnya balasan... Dato' Rosol bin Wahid [Hulu Terengganu]: Minta laluan Yang Berhormat. Datuk Seri Haji Ahmad bin Hamzah [Jasin]: ...Atau hadiah yang diterima oleh rakyat di atas budi baik mereka... Dato' Rosol bin Wahid [Hulu Terengganu]: Minta laluan. Datuk Seri Haji Ahmad bin Hamzah [Jasin]: Mengundi... Timbalan Yang di-Pertua [Tuan Nga Kor Ming]: Yang Berhormat Hulu Terengganu minta mencelah, adakah Yang Berhormat benarkan?. Dato' Rosol bin Wahid [Hulu Terengganu]: Belakang. Belakang. Timbalan Yang di-Pertua [Tuan Nga Kor Ming]: Di belakang. Dato' Rosol bin Wahid [Hulu Terengganu]: Boleh?. Datuk Seri Haji Ahmad bin Hamzah [Jasin]: Oh! Saya pun masa sedikit sahaja. Sedikit sahaja ya. Timbalan Yang di-Pertua [Tuan Nga Kor Ming]: Maka Yang Berhormat Hulu Terengganu, ringkas, ringkaskan. Dato' Rosol bin Wahid [Hulu Terengganu]: Terima kasih Yang Berhormat Jasin. Yang Berhormat Jasin ada mengatakan tadi Tuan Yang di-Pertua bahawa kos sara hidup meningkat dan juga hasil masuk atau komoditi menurun. Apakah ini kesan daripada kenyataan-kenyataan dibuat oleh kerajaan ataupun pihak Menteri yang mendorong para pelabur dan juga mereka yang ingin datang ke Malaysia menarik balik pelaburan mereka menyebabkan kos sara hidup ataupun had komoditi kita menurun? Mohon penjelasan Tuan Yang di-Pertua.